JayJayThrowThrow/commonwealth-wiki-mix huggingface dataset:
ফার্মা সংখ্যা

থাম্ব| পিয়েরে দ্য ফার্মা
ফার্মা সংখ্যা(ইংরেজি Fermat Number) হল বিশেষ এক ধরনের স্বাভাবিক সংখ্যা যাদেরকে নিম্নলিখিত রূপে প্রকাশ করা যায়,

:F_{n} = 2^{2^n} + 1
এখানে, n একটি অঋণাত্মক পূর্ণ সংখ্যা।

পিয়েরে দ্য ফার্মার নামানুসারে এই সংখ্যার নামকরণ করা হয়েছে।

প্রথম ৮টি ফার্মা সংখ্যা হল,
:F0 = 21 + 1 = 3
:F1 = 22 + 1 = 5
:F2 = 24 + 1 = 17
:F3 = 28 + 1 = 257
:F4 = 216 + 1 = 65537
:F5 = 232 + 1 = 4294967297 = 641 × 6700417
:F6 = 264 + 1 = 18446744073709551617 = 274177 × 67280421310721
:F7 = 2128 + 1 = 340282366920938463463374607431768211457 = 59649589127497217 × 5704689200685129054721

শুধু মাত্র প্রথম ১২টি ফার্মা সংখ্যাকে সম্পূর্ণ উৎপাদক করা সম্ভব হয়েছে। আগ্রহী পাঠক ফার্মা সংখ্যার মৌলিক উৎপাদক দেখতে পারেন।

2n + 1 আকৃতির সকল মৌলিক সংখ্যা হল ফার্মা সংখ্যা। এদেরকে ফার্মা মৌলিক সংখ্যা বলা হয়। F0,...,F4 হল মানুষের জানা ৫টি ফার্মা মৌলিক সংখ্যা।


বিষয়শ্রেণী:সংখ্যা
বিষয়শ্রেণী:গঠনযোগ্য বহুভুজ
বিষয়শ্রেণী:পূর্ণ সংখ্যার ধারা
রাজধানী উন্নয়ন কর্তৃপক্ষ

right|250px|thumb|রাজউক ভবন

রাজধানী উন্নয়ন কর্তৃপক্ষ বা রাজউক বাংলাদেশের গণপূর্ত মন্ত্রণালয়ের অধীনে একটি সরকারি সংস্থা যা রাজধানী ঢাকার উন্নয়ন প্রকল্পসমূহের পরিকল্পনা ও বাস্তবায়ন করে থাকে। এর পূর্বনাম ছিল ঢাকা ইমপ্রুভমেন্ট ট্রাস্ট (ডিআইটি)।
ইতিহাস

দ্য টাউন ইম্প্রুভমেন্ট অ্যাক্ট, ১৯৫৩ এর আওতায় ১৯৫৬ সালে ঢাকা, নারায়নগঞ্জ এবং এর আশপাশের অঞ্চলে উন্নয়ন কাঠামো সংশোধন, পরিবর্তন ও পরিবর্ধনের ক্ষমতা নিয়ে গঠিত হয় ঢাকা ইম্প্রুভমেন্ট ট্রাস্ট (ডিআইটি)। প্রতিষ্ঠাকালীন সময়ে ডিআইটির বোর্ড অভ ট্রাস্টিজ এর সদস্য ছিলেন ১৩ জন। ১৯৫৯ সালে ডিআইটি ৫৭০ বর্গকিলোমিটার এলাকা নিয়ে উন্নয়নের প্রথম মাস্টারপ্ল্যান প্রণয়ন করে; পরবর্তীতে অধিকৃত এলাকা ৮৩০ বর্গ কিলোমিটারে উন্নীত হয়। বাংলাদেশ স্বাধীনের পর ঢাকা, নারায়ণগঞ্জ এবং আশপাশের এলাকা নগরায়নের দিকে অতিমাত্রায় ঝুঁকে গেলে বিদ্যমান আইনে সংশোধনের প্রয়োজন পড়ে। তারই পরিপ্রেক্ষিতে সরকার দ্য টাউন ইম্প্রুভমেন্ট অ্যাক্ট, ১৯৮৭ জারি করে এবং বিদ্যমান ট্রাস্টকে একটি কর্তৃপক্ষে রূপদান করে। নতুন করে এর নামকরণ করা হয় রাজধানী উন্নয়ন কর্তৃপক্ষ (রাজউক)। এই আইনের অধীনে রাজউকের অধিকৃত এলাকার পরিমাণ বাড়িয়ে ১৯৯১ সালে ১৫২৮ বর্গ কিলোমিটার করা হয়। ১৯৯৫ সালে ২০ বছরের জন্য ঢাকা মেট্রোপলিটন ডেভেলপমেন্ট প্ল্যান (ড্যাপ) প্রণয়ন করে রাজউক। পরবর্তীতে এর মেয়াদ আরো ২০ বছর বাড়িয়ে ২০৩৫ সাল পর্যন্ত উন্নীত করা হয়। যদিও ২০২০ সালে গাজীপুর উন্নয়ন কর্তৃপক্ষ প্রতিষ্ঠার ফলে রাজউকের সীমানা ৪৩৪ বর্গকিলোমিটার কমে ১০৯৪ বর্গকিলোমিটার হয়েছে।
কার্যক্রম

এটি ঢাকা শহরে বিল্ডিং কোড লঙ্ঘনের বিরুদ্ধে অভিযান চালায় । অবৈধ উন্নয়নের পুলিশিং সীমিত হওয়ায় এটি চ্যালেঞ্জিং। সংস্থাটি শহরের জমি থেকে রাজস্ব আয় করার কথা যা অনেকে এর কৌশলগত এবং পরিকল্পনার কার্যকারিতার সাথে দ্বন্দ্ব বোধ করে।
রাজউক প্রকল্প

* উত্তরা অ্যাপার্টমেন্ট প্রকল্প
* পূর্বাচল নতুন শহর প্রকল্প
* ঝিলমিল আবাসিক প্রকল্প
* আরবান রেজিলিয়েন্স প্রজেক্ট
তথ্যসূত্র

বিষয়শ্রেণী:রাজউক
বিষয়শ্রেণী:১৯৮৭-এ বাংলাদেশে প্রতিষ্ঠিত
বিষয়শ্রেণী:ঢাকার সরকার
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের নগর উন্নয়ন কর্তৃপক্ষ
বিষয়শ্রেণী:১৯৮৭-এ প্রতিষ্ঠিত সরকারি সংস্থা
বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত
নিখুঁত ঘনবস্তু

নিখুঁত ঘনবস্তু(ইংরেজি Perfect cuboid) হল একধরনের অয়লার ইঁট(ইংরেজি Euler brick), যার কর্ণ একটি পূর্ণ সংখ্যা।

অন্য কথায়, অয়লার ইঁট এ উল্লেখিত ডায়োফন্টাইন সমীকরণ এ নিচের সমীকরণটি যোগ করতে হবে।

:a^2 + b^2 + c^2 = g^2

নিখুঁত ঘনবস্তু সম্পর্কে কিছু আকর্ষণীয় তথ্যঃ

* 2টি ধার অবশ্যই জোড় এবং 1টি অবশ্যই বিজোড়।(primitive নিখুঁত ঘনবস্তুর ক্ষেত্রে)
* একটি ধার 4 দ্বারা এবং অপর একটি 16 দ্বারা বিভাজ্য।
* একটি ধার 3 দ্বারা এবং অপর একটি 9 দ্বারা বিভাজ্য।
* একটি ধার 5 দ্বারা বিভাজ্য।
* একটি ধার 11 দ্বারা বিভাজ্য।

২০০৫ সাল পর্যন্ত নিখুঁত ঘনবস্তুর কোনো অস্তিত্ব পাওয়া যায়নি এবং এর অস্তিত্বহীনতার পক্ষে কোনো প্রমাণ পাওয়া যায়নি। আধুনিক গণনাযন্ত্র ব্যবহার করে জানা গেছে যে, নিখুঁত ঘনবস্তুর ক্ষুদ্রতম ধারের ন্যূনতম দৈর্ঘ্য 4.3 বিলিয়ন। একটি কর্ণ এবং দুইটি পার্শ্বকর্ণের (তিনটির মধ্যে)ক্ষেত্রে সমাধান পাওয়া গেছে। যেমনঃ

:(a,b,c) = (672,153,104)

সবগুলো কর্ণ এবং তিনটির মধ্যে দুইটি ধার এর ক্ষেত্রেও সমাধান পাওয়া গেছে।

বিষয়শ্রেণী:জ্যামিতি

en:Euler brick#Perfect cuboid
অয়লার ইট

ডান|399x199px|থাম্ব| কোণাবিশিষ্ট এবং কর্ণবিশিষ্ট অয়লার ইঁট
থাম্ব|398x398পিক্সেল|মাত্রাসহ পাঁচটি আদিম অয়লার ইট
অয়লার ইট (Euler brick) হল বিশেষ এক ধরনের ঘনবস্তু যার ধার এবং পার্শ্বকর্ণ গুলো পূর্ণ সংখ্যা। বিখ্যাত গণিতবিদ লিওনার্দ অয়লার এর নামানুসারে এর নামকরণ করা হয়। প্রাথমিক(primitive) অয়লার ইট এর ধারগুলো সহ মৌলিক ।

অন্য কথায়, অয়লার ইট হল নিম্নলিখিত ডায়োফন্টাইন সমীকরণ ব্যবস্থার সমাধান।

:\,a^2 + b^2 = d^2
:\,b^2 + c^2 = e^2
:\,a^2 + c^2 = f^2

ক্ষুদ্রতম অয়লার ইটের ধারগুলো হচ্ছে,

(a,b,c) = (240, 117, 44)

এবং পার্শ্বকর্ণগুলো হলো:
267, 244, এবং 125

পল হ্যালকি(Paul Halcke) ১৭১৯ সালে এটি আবিষ্কার করেন।

অয়লার এই সমস্যার অন্ততঃ দুইটি পরামিতিক(ইংরেজি parametric) সমাধান খুঁজে পেয়েছিলেন।
তথ্যসূত্র

বিষয়শ্রেণী:সমীকরণ
বিষয়শ্রেণী:ডায়োফ্যান্টাইন সমীকরণ
বিষয়শ্রেণী:পিথাগোরাসের উপপাদ্য
ধ্রুবমাতা (তারামণ্ডল)

ধ্রুবমাতা মণ্ডল বা অ্যান্ড্রোমিডা (; আইপিএ: /ænˈdrɒmədə/; = পুরুষ জাতির অভিভাবক) আধুনিক ৮৮টি তারামণ্ডলের একটি। গ্রিক পুরাণের জনপ্রিয় চরিত্র রাজকুমারী অ্যান্ড্রোমিডার নামানুসারে এর ইংরেজি নামকরণ করা হয়েছে। উত্তর আকাশে পক্ষীরাজ মণ্ডলের নিকটে এই তারামণ্ডলটি অবস্থিত। অ্যানড্রোমিডা ছায়াপথ ধারণ করার জন্য এর গুরুত্ব সবচেয়ে বেশি। ইংরেজিতে একে মাঝে মাঝেই "দ্য চেইন্‌ড মেইডেন" তথা শৃঙ্খলিত রাজকুমারী বলা হয়ে থাকে।

এই তারামণ্ডলের সাথে সংশ্লিষ্ট তথা এর মধ্যে অবস্থিত চীনা তারামণ্ডলগুলো হচ্ছে উড়ন্ত সর্প (螣蛇), খ-গোলকীয় স্থিরত্ব (天廄), দেয়াল (壁), পা (奎), দক্ষিণাঞ্চলীয় সামরিক দরজা (南軍門) এবং স্বর্গের মহান সেনানায়ক (天大将軍)।
বৈশিষ্ট্য ও গড়ন

পেগাসাস বর্গের উত্তর-পূর্ব কোণে অবস্থিত তারাটির নাম উত্তর ভাদ্রপদ (Alpheratz Sirrah) যা এই তারামণ্ডলের প্রথম তারা। এই মণ্ডলকে চিনতে হলে তাই প্রথমে পেগাসাস বর্গকে চিনতে হবে। উত্তর ভাদ্রপদের সাথে উত্তর-পূর্ব দিকে একই সরলরেখায় আরও তিনটি অপেক্ষাকৃত উজ্জ্বল তারা দেখা যায়। এই চারটি তারার মাধ্যমে কল্পিত সরলরেখাই অ্যান্ড্রোমিডার শরীর। এই তারা চারটির প্রথমটি অ্যানড্রোমিডার মাথা এবং দ্বিতীয় তারাটি তার বক্ষ। দ্বিতীয় তারাটির নাম ডেল্টা-অ্যানড্রোমিডি যার দক্ষিণে এপসাইলন-অ্যান্ড্রোমিডি তারাটি অবস্থিত। এই রেখা থেকে উত্তর ও দক্ষিণ দিকে কয়েকটি তারা এক সারিতে দেখা যায় যার মাধ্যমে রাজকুমারীর হাত গঠিত হয়। হাতের শেষ প্রান্তের ছোট ছোট তারাগুলো শিকল গঠন করে যা দিয়ে তাকে বেঁধে রাখা হয়েছে। সরলরেখার তৃতীয় তারাটির নাম মচ্ছ (বিটা-অ্যানড্রোমিডি, মিরাখ) যা অ্যানড্রোমিডার উত্তর মেরু এবং শরীর গঠনকারী একটি তারা। এই তারা থেকে উত্তর দিকের দ্বিতীয় তারাটির পাশেই বিখ্যাত কুণ্ডলাকার ছায়াপথ এম ৩১ অবস্থিত যাকে নীহারিকা রাণী বা স্তবক রাণী বলা হয়। সরলরেখায় অবস্থিত শেষ তারাটির নাম সুনীতি (গামা-অ্যানড্রোমিডি, Almach)। উল্লেখ্য এই মণ্ডলে অবস্থিত এপসাইলন-অ্যানড্রোমিডি নামক তারাটি প্রতি সেকেন্ডে ৫১.৫ মাইল বেগে সূর্যের দিকে এগিয়ে আসছে। আকাশ পরিষ্কার থাকলে এই মণ্ডলের এম৩১ ছায়াপথকে খালি চোখে এক টুকরো পেঁজা তুলার মত দেখায়।
thumb|border|400px|right|M31, the Great Galaxy in Andromeda
আরও দেখুন

* ধ্রুবমাতা মণ্ডলের তারাসমূহের তালিকা
তথ্যসূত্র
বহিঃসংযোগ

* The Deep Photographic Guide to the Constellations: Andromeda
* Star Tales – Andromeda
* Andromeda Constellation at Constellation Guide



বিষয়শ্রেণী:তারামণ্ডল
বিষয়শ্রেণী:টলেমির তালিকাভুক্ত তারামণ্ডল
বিষয়শ্রেণী:উত্তরাঞ্চলের তারামণ্ডল
বিষয়শ্রেণী:টলেমি কর্তৃক তালিকাভুক্ত তারামণ্ডল
দোয়েল চত্বর

right|250px|thumb|পশ্চিম দিক থেকে দোয়েল চত্বর।

দোয়েল চত্বর ঢাকার শাহবাগে অবস্থিত ঢাকা বিশ্ববিদ্যালয় ক্যাম্পাসের সবচেয়ে গুরুত্বপূর্ণ পয়েন্টগুলোর অন্যতম। এর স্থপতি হলেন আজিজুল জলিল পাশা। এটি বাংলাদেশের জাতীয় বৈশিষ্ট্যের ধারক ও বাহক যা বাংলাদেশের ইতিহাসকে সমৃদ্ধ করে।
অবস্থান

দোয়েল চত্বর ঢাকা বিশ্ববিদ্যালয় এলাকার ভিতরে কার্জন হলের সামনে অবস্থিত। বাংলাদেশের জাতীয় পাখি দোয়েলের একটি স্মারক ভাস্কর্য। এর স্থপতি হলেন আজিজুল জলিল পাশা। এটি বাংলাদেশের জাতীয় বৈশিষ্ট্যের ধারক ও বাহক যা দেশের ইতিহাসকে সমৃদ্ধ করে। শাহবাগে অবস্থিত ঢাকা বিশ্ববিদ্যালয় ক্যাম্পাসের সবচেয়ে গুরুত্বপূর্ণ পয়েন্টগুলোর মধ্যে একটি হচ্ছে দোয়েল চত্বর।
বাহারি পণ্যের পসরা

লোক ও কারুশিল্পীরা দোয়েল চত্বর এলাকায় প্রায় ৪০টি মৃৎশিল্পের দোকানসহ মোট ৫০টি বাঁশ, বেত ও কাঠের হস্তশিল্পের দোকানে নানা বাহারি পণ্যের পসরা নিয়ে বসে। এখানে পাওয়া যায়, মাটির তৈরি বিভিন্ন তৈজসপত্র, ছোট-বড় বিভিন্ন আকারের হাঁড়ি-পাতিল, কলস, সরা, ফুলদানি, বাহারি খেলনা, মাটির সানকি, কাপ-পিরিচ, জগ, থালা, বাটি, পোড়ামাটির ভাস্কর্য, মাটির তৈরি ফলমূল, অলঙ্কার, বৈশাখী চুড়ি, বেত ও কাঠের শোপিস, পাটের শিকা, পুতুল, হ্যান্ডপার্স, সাইডব্যাগ, হোগলা পাতা ও নারিকেলের খোসার তৈরি নানা ধরনের শোপিস।


Image:Handicrafts.JPG|দোয়েল চত্বর এলাকায় হস্তশিল্পকর্মের দোকান
Image:Traditional pottery of Bengal1.jpg|মৃৎশিল্পের দোকান
Image:Traditional pottery of Bengal.jpg|বিভিন্ন আকারের মৃৎশিল্প
Image:Traditional pottery of Bengal2.jpg|বিভিন্ন আকারের মৃৎশিল্প


এছাড়াও নকশী করা তালপাতার পাখা, বাঁশের বাঁশি, কুলো, ডালা, পাখি, নৌকা, একতারা, ডুগডুগি, ঢোল, মাথার মাথাল, সাপের বীণ, পুঁতির মালা, কুড়েঘর ও গ্রাম্য চিত্রকর্মসহ হাজারও বাংলাদেশি ঐতিহ্যবাহী পণ্য রয়েছে। দোয়েল চত্বরের এই রমরমা কারুশিল্প ও মৃৎশিল্প ব্যবসা বাংলাদেশের শিল্পকে বাঁচিয়ে তুলতে সক্ষম
চিত্রশালা


Dhaka - Doyel Chottor 03661.JPG|২০০৬ সালে
Doyel Chattar.jpg|২০০৮ সালে
দোয়েল ২০১১.jpg|২০‌১১ সালে
Doel Chottor Dhaka University.jpg|২০১৬ সালে
Doel Square in 2022.01.jpg|২০২২ সালে
Doel Square in 2022.05.jpg|২০২২ সালে


আরও দেখুন

* শাপলা চত্বর
তথ্যসূত্র
বহিঃসংযোগ

বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের চত্বর
বিষয়শ্রেণী:ঢাকার বহিরঙ্গন ভাস্কর্য
অ্যাংস্ট্রম একক

অ্যাংস্ট্রম ( ; ) বা ångström মিটার সমান দৈর্ঘ্যের একটি মেট্রিক একক; অর্থাৎ, এক মিটারের এক দশ-বিলিয়নতম (মার্কিন), এক সেন্টিমিটারের একশো-মিলিয়নতম, ০.১ ন্যানোমিটার বা ১০০ পিকোমিটার। এর প্রতীক হল Å, সুইডিশ বর্ণমালার একটি অক্ষর। এককটির নামকরণ করা হয়েছে সুইডিশ পদার্থবিদ অ্যান্ডার্স জোনাস অ্যাংস্ট্রোম (১৮১৪-১৮৭৪) এর নামে। থাম্ব|ইউনিকোড কোডিফিকেশনের উদাহরণ
দৈর্ঘ্যের অত্যন্ত ক্ষুদ্র একটি একক হচ্ছে অ্যাংস্ট্রম। আলোর তরঙ্গদৈর্ঘ্য, অণু-পরমাণুর মধ্যকার দূরত্ব বা ব্যাস, ক্রিস্টাল বা স্ফটিকের তলগুলোর মধ্যকার দূরত্ব, কোষের বিভিন্ন পরিমাপ, ইত্যাদি ক্ষেত্রে দৈর্ঘ্য প্রকাশের জন্য অ্যাংস্ট্রম একক ব্যবহার করা হয়। যেমন আমরা বলি, বেগুনী আলোর তরঙ্গদৈর্ঘ্য ৪,০০০ অ্যাংস্ট্রম। সুইডেনের বিজ্ঞানী অ্যান্ডার্স জোনাস অ্যাংস্ট্রমের (Anders Jonas Ångström) নামানুসারে অ্যাংস্ট্রম এককের নামটি এসেছে। বিকিরণ বিশ্লেষণে বর্ণালিবীক্ষণ যন্ত্র বা স্পেকট্রোস্কোপ ব্যবহারের পথিকৃৎ ছিলেন তিনি। সূর্যে যে হাইড্রোজেন আছে সেটা সূর্যের আলো বিশ্লেষণের মাধ্যমে তিনিই জানিয়েছিলেন।

এক অ্যাংস্ট্রম হচ্ছে এক মিটারের দশ বিলিয়ন ভাগের এক ভাগ বা 10−10 মিটার (0.0000000001)।

এক অ্যাংস্ট্রম = ০.১ ন্যানো মিটার

অ্যাংস্ট্রমকে স্ক্যান্ডিনেভীয় বর্ণ Å এর মাধ্যমে প্রকাশ করা হয়।

অ্যাংস্ট্রম আন্তর্জাতিকভাবে স্বীকৃত একক হলেও এটি এককের আন্তর্জাতিক পদ্ধতি এসআই (SI) পদ্ধতির অন্তর্ভুক্ত নয়।
তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:একক
বিষয়শ্রেণী:দৈর্ঘ্যের একক
প্রতিকণা

/পজিট্রন, প্রোটন/প্রতিপ্রোটন, নিউট্রন/প্রতিনিউট্রন।]]
প্রতিকণা হলো এমন কণিকা যার ভর এবং স্পিন অন্য একটি কণিকার সমান, কিন্তু যার তাড়িৎ আধান, ব্যারিয়ন সংখ্যা, লেপটন সংখ্যা প্রভৃতি অন্য কণিকাটির সমমানের অথচ বিপরীতধর্মী। কিছু সম্পূর্ণ নিরপেক্ষ কণিকা যেমন- ফোটন ও π০ মেসন (এরা নিজেরাই নিজেদের প্রতিকণা) ব্যতীত অন্য সব কণিকারই একটি করে প্রতিকণা রয়েছে। প্রতিনিউট্রিনো হচ্ছে নিউট্রিনোর প্রতিকণা, প্রতিপ্রোটন হলো প্রোটনের প্রতিকণা, ইত্যাদি। মূলতঃ প্রতিপ্রোটন, প্রতিনিউট্রন এবং প্রতিইলেকট্রন বা পজিট্রন সমূহকে নিয়ে গঠিত হয় প্রতিপদার্থ।
তথ্যসূত্র

*
*


বিষয়শ্রেণী:পারমাণবিক পদার্থবিজ্ঞান
বিষয়শ্রেণী:অতিপারমাণবিক কণা
বিষয়শ্রেণী:কোয়ান্টাম ক্ষেত্র তত্ত্ব
বিষয়শ্রেণী:কণা পদার্থবিজ্ঞান
তিন নেতার মাজার

তিন নেতার মাজার ঢাকা বিশ্ববিদ্যালয় এলাকায় দোয়েল চত্বর এর উত্তর পাশে অবস্থিত, বাংলার তিন বিখ্যাত রাজনৈতিক নেতা হোসেন শহীদ সোহ্‌রাওয়ার্দী, খাজা নাজিমুদ্দিন ও শেরেবাংলা এ.কে. ফজলুল হক এর কবরের উপর নির্মিত ঢাকার অন্যতম স্থাপত্য নিদর্শন। স্বাধীনতার পূর্ব সময়ে এই তিনজন নেতাই তৎকালীন অবিভক্ত বাংলার প্রধানমন্ত্রী হিসাবে নিযুক্ত ছিলেন।
ইতিহাস

১৯৬৩ সালে স্থপতি মাসুদ আহমেদ এবং এস এ জহিরুদ্দিন প্রখ্যাত তিন নেতার স্মরণে এটি নির্মাণ করেন।
চিত্রশালা


চিত্র:3 leader monument.JPG|দক্ষিণ-পশ্চিম দিক থেকে
চিত্র:1.তিন নেতার মাজার.jpg|alt=|উপর থেকে ভবনটির একটি দৃশ্য
চিত্র:Mausoleum of Three Leaders.jpg|আন্তরীক্ষ দৃশ্য
চিত্র:Tomb Of Three Leader 2.A.M.R.jpg|দক্ষিণ দিক থেকে
চিত্র:Tomb Of Three Leader 4.A.M.R.jpg|উত্তর দিক থেকে
চিত্র:Tomb Of Three Leader 5.A.M.R.jpg|কবর তিনটি
চিত্র:Mausoleum of three leaders beneath great sky2.jpg|alt=|অপরাহ্নের দৃশ্য
চিত্র: তিন নেতা ২০১০.jpg|তিন নেতার মাজার, সামনের দৃশ্য
চিত্র: তিন নেতা ২০১০ (১).jpg|তিন নেতার মাজার, পাশের দৃশ্য
চিত্র: তিন নেতা ২০১০ (২).jpg|তিন নেতার মাজার, উপরের দৃশ্য


আরও দেখুন

* চার নেতার মাজার
তথ্যসূত্র
বহিঃসংযোগ

বিষয়শ্রেণী:আবুল কাশেম ফজলুল হক
বিষয়শ্রেণী:ঢাকার স্থাপত্য
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:বাংলাদেশের সমাধিসৌধ
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
বিষয়শ্রেণী:হোসেন শহীদ সোহরাওয়ার্দীর স্মারক
ব্যারিয়ন

ব্যারিয়ন হলো সবল মিথষ্ক্রিয়াকারী মৌলিক কণিকাসমূহের একটি শ্রেণী। এরা হলো যৌগিক অতিপারমাণবিক কণিকা যা বিজোড় সংখ্যক যোজ্যতা কোয়ার্কের (অন্তত তিনটি) সমনন্বয়ে গঠিত। নিউট্রন, প্রোটন এবং হাইপেরন নামে পরিচিত অস্থিতিশীল হ্যাড্রন এই শ্রেনীর সদস্য। কোন ব্যাবস্থায় বিদ্যমান ব্যারিয়নের মোটসংখ্যা থেকে প্রতিব্যারিয়নের মোটসংখ্যা বাদ দিলে পাওয়া যায় ব্যারিয়ন সংখ্যা।

ব্যারিয়ন হলো হ্যাড্রনের উপ-শ্রেণি এবং সাম্প্রতিক তত্ত্বানুযায়ী ৩টি কোয়ার্ক দ্বারা গঠিত । বেরিয়ন কোয়ান্টাম সংখ্যাকে বেরিয়ন সংখা বা ভারিত্বের সংখ্যা বলে এবং যেকোন মিথস্ক্রিয়ায় সংরক্ষিত থাকে ।
তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:ব্যারিয়ন
টিটিয়ুস-বোডে নীতি

টিটিয়ুস-বোডে নীতি সূর্য থেকে গ্রহগুলির দূরত্বের আসন্ন আপেক্ষিক মানসমূহের মধ্যে এক চমৎকার গাণিতিক সম্পর্ক প্রকাশ করে। ০, ১, ২, ৪, ৮, ১৬, ৩২, ৬৪, ... ... ইত্যাদি সংখ্যাগুলির প্রতিটিকে ৩ দিয়ে গুণ করে ৪ যোগ করে ১০ দিয়ে ভাগ করলে পাওয়া যায়: ০.৪, ০.৭, ১.০, ১.৬, ২.৮, ৫.২, ১০.০, ১৯.৬, ... ... । সূর্য থেকে পৃথিবীর দূরত্বকে একক ধরা হলে এই মানগুলি অন্যান্য গ্রহের দূরত্ব নির্দেশ করবে। সাধারণভাবে সূর্য থেকে দূরত্ব \,r_n = 0.6 + 0.45 * 2^n; যেখানে শুক্র গ্রহের জন্য \,n = 0, পৃথিবীর জন্য \,n = 1 ইত্যাদি। মঙ্গল ও বৃহস্পতির মধ্যে ২.৮ দূরত্বে কোন গ্রহ খুঁজে পাওয়া যাচ্ছিল না, পরবর্তীতে সেখানে সিরেস(ceres) নামক গ্রহাণুটি আবিষ্কৃত হয়।

এই নীতিটি প্রথমে ইয়োহান টিটিয়ুস আবিষ্কার করেন এবং পরে ১৭৭২ সালে ইয়োহান এলার্ট বোডে একে জনপ্রিয় করে তোলেন।

right|thumb|ইয়োহান টিটিয়ুস
thumb|200px|ইয়োহান এলার্ট বোডে

thumb|right|350px|বোডের সূত্র ও বাস্তব দূরত্বের চিত্রলেখ


১ k=৮ কে সামঞ্জস্যপূর্ণ করতে গ্রহাণুপুঞ্জকে একটি স্বতন্ত্র গ্রহ হিসাবে বিবেচনা করতে হয়। গ্রহাণুপুঞ্জ ছড়িয়ে-ছিটিয়ে থাকার কারণে সূর্য থেকে এর দূরত্বের জন্য যে মান(২.৭৭ মহাজাগতিক একক) গৃহীত হয়েছে তা আসলে পুঞ্জের অন্তর্গত সর্ববৃহৎ গ্রহাণু(সিরেসের) এর দূরত্ব।


বিষয়শ্রেণী:পদার্থবিজ্ঞান
বিষয়শ্রেণী:পদার্থবিজ্ঞানের অপ্রচলিত তত্ত্ব
বিষয়শ্রেণী:গ্রহ
বিষয়শ্রেণী:ইউরেনাস
বিষয়শ্রেণী:জ্যোতির্বৈজ্ঞানিক অনুকল্প
ওনিয়ন রাউটিং

থাম্ব|ডান|300px|ওনিয়ন রাউটিংয়ের উদাহরণ
ওনিয়ন রাউটিং ব্যক্তিগত গোপনীয়তা রক্ষার্থে ব্যবহৃত এক প্রকারের ব্যবস্থা, যাতে তথ্যের গতিপথ এবং প্রেরক ও প্রাপকের পরিচয় গোপন রাখা সম্ভব হয়। মার্কিন ন্যাভাল রিসার্চ গবেষণাগারে সৃষ্টি করা এই পদ্ধতিতে কোন বার্তা প্রেরণের সময় সেটিকে বহুবার এনক্রিপ্ট করা হয়। যাত্রা পথে যতগুলি রাউটার বা নোড থাকবে, ধারাবাহিকভাবে তাদের প্রত্যেকের পাবলিক কী দ্বারা একবার করে এনক্রিপ্ট করা হয়। ফলে যাত্রাপথের প্রতিটি নোড বার্তার কেবল অংশবিশেষের অর্থ উদ্‌ঘাটন করতে পারে, এবং পথের পরবর্তী নোডের পরিচয় জানতে পারে। এই পদ্ধতিটিতে স্তরে স্তরে এনক্রিপশন ব্যবহৃত হয়, যা অনেকটা পিঁয়াজের কোয়ার মত, তাই ইংরেজি Onion হতে এর নামকরণ করা হয়েছে ওনিয়ন রাউটিং।

ওনিয়ন রাউটিং এর নীতি ব্যবহার করে তৈরি গোপনীয় যোগাযোগ ব্যবস্থার উদাহরণ হল টর।

বিষয়শ্রেণী:কম্পিউটার নিরাপত্তা
বিষয়শ্রেণী:বেনামী নেটওয়ার্ক
বিষয়শ্রেণী:রাউটিং
বিষয়শ্রেণী:১৯৯৮-এ কম্পিউটার সম্পর্কিত প্রবর্তন
বিষয়শ্রেণী:নেটওয়ার্ক স্থাপত্য
বি এল ল্যাকারটি বস্তু

বি এল ল্যাকারটি বস্তু হলো কিছু কিছু ছায়াপথের কেন্দ্রে দৃষ্ট দুর্লভ ও বিচিত্র বস্তু। সক্রিয় ছায়াপথ কেন্দ্রীনের(active galactic nuclei) এটি একটি উল্লেখযোগ্য দৃষ্টান্ত। এরা আসলে উপবৃত্তাকার ছায়াপথ। এরা প্রচন্ড শক্তিশালী অবলোহিত রশ্মি, দৃশ্যমান আলো এবং রেডিও তরঙ্গ বিকিরণ করে। এদের বর্ণালীতে শোষণ রেখা অথবা নির্গমণ রেখার কোনটাই দেখা যায় না। এদের সংক্ষেপে 'ল্যাকারটিড' বলে।
তথ্যসূত্র

বিষয়শ্রেণী:পদার্থবিজ্ঞান
ডায়োফ্যান্টাইন সমীকরণ

ডায়োফ্যান্টাইন সমীকরণ () হল একধরনের অনির্দিষ্ট বহুপদী সমীকরণ যার চলরাশি কেবলমাত্র পূর্ণ সংখ্যা হতে পারে। ডায়োফ্যান্টাইন সমস্যায় সমীকরণের সংখ্যা অজানা চলকের চেয়ে কম থাকে। ডায়োফ্যান্টাইন শব্দটি প্রাচীন গ্রিক গণিতবিদ ডায়োফ্যান্টাস-এর নাম থেকে এসেছে। ডায়োফ্যান্টাস কর্তৃক সূচিত ডায়োফ্যান্টাইন সমস্যার গাণিতিক পর্যালোচনা এখন ডায়োফ্যান্টাইন বিশ্লেষণ নামে পরিচিত। রৈখিক ডায়োফ্যান্টাইন সমীকরণে, শূন্য অথবা এক মাত্রার দুইটি একপদীর সমষ্টি থাকে।
ডায়োফ্যান্টাইন সমীকরণের উদাহরণ
রৈখিক ডায়োফন্টাইন সমীকরণ

বিষয়শ্রেণী:সমীকরণ
বিষয়শ্রেণী:ডায়োফ্যান্টাইন সমীকরণ
বোলট্জম্যান ধ্রুবক

thumb|বোলট্জমান
বোলট্জমান ধ্রুবক পরিসাংখ্যিক বলবিজ্ঞানের একটি গুরুত্বপূর্ণ মৌলিক ধ্রুব সংখ্যা যা তাপমাত্রা এবং শক্তির এককের মধ্যে সংযোগ হিসেবে কাজ করে। অর্থাৎ এই ধ্রুবকটির মাধ্যমে শক্তিকে তাপমাত্রার এককে প্রকাশ করা যায়। k অথবা k_B দ্বারা ধ্রুবকটি প্রকাশ করা হয়। এর মান 1.3806 \times 10^{-23} জুল প্রতি কেলভিন বা 0.00008617 ইলেকট্রন ভোল্ট প্রতি কেলভিন। বিখ্যাত অস্ট্রীয় পদার্থবিজ্ঞানী লুডভিগ বোলট্জম্যানের নামানুসারে এর নামকরণ হয়েছে। সমীকরণের মাধ্যমে প্রকাশ করলে দাঁড়ায়:
:k = \frac{R}{N_{\rm A}}\,
যেখানে R গ্যাস ধ্রুবক এবং N_{\rm A} আভোগাদ্রো সংখ্যা।

পার্টিশন অপেক্ষক, বসু-আইনস্টাইন, ফার্মি-ডিরাক অথবা ম্যাক্সওয়েল-বোলট্জমান বিন্যাসের ভিত্তিতে নির্ধারিত যে কোনো সম্পর্কের মধ্যে বোলট্জমান ধ্রুবকের উপস্থিতি লক্ষ্য করা যায়।
তাপ গতিবিদ্যায় প্রয়োগ
তথ্যসূত্র


বিষয়শ্রেণী:পদার্থবিজ্ঞান
বিষয়শ্রেণী:লুডভিগ বোলৎসমান
বিষয়শ্রেণী:পরিসংখ্যানিক বলবিজ্ঞান
বিষয়শ্রেণী:তাপগতিবিজ্ঞান
শেফালী বিষমতারা

, আকাশগঙ্গার অন্যতম সবচেয়ে উজ্জল শেফালী বিষমতারা]]

শেফালী বিষমতারা (Cepheid Variables) হলো এক ধরনের উজ্জ্বল বিষমতারা। এদের ঔজ্জ্বল্য বিষমতার পর্যায়ের মাঝে প্রত্যক্ষ দৃঢ় সম্পর্ক বিদ্যমান। এই সম্পর্ক একে গ্যালাক্টিক ও এক্সট্রাগ্যালাক্টিক দূরত্বের মাপকাঠিতে একটি গুরুত্বপূর্ণ স্টান্ডার্ড ক্যান্ডেল হিসেবে প্রতিষ্ঠিত করে।

শেফালী বিষমতারাগুলিকে বেশ কয়েকটি উপশ্রেণীতে ভাগ করা যায় যা ভর, বয়স বা বিবর্তনের ইতিহাস আরো পরিষ্কার ভাবে তুলে ধরেঃ

১. চিরায়ত শেফালী

২. টাইপ ২ শেফালী

৩. ব্যতিক্রমি শেফালী

৪. বামন শেফালী

সেফিয়াস(বা রাজা) নামক তারামন্ডলীর অন্তর্গত ডেল সেফি তারাটির নামে এর নামকরণ করা হয়েছে। এটিই প্রথম আবিষ্কৃত কোনো শেফালী বিষমতারা। এটি জন গুড্রিক কত্রিক ১৭৮৪ সালে আবিষ্কৃত হয়।

অপেক্ষাকৃতভাবে নিকটবর্তী ছায়াপথসমূহের দূরত্বের সূচক হিসাবে এদের ব্যবহার করা হয়।
তথ্যসূত্র

বিষয়শ্রেণী:জ্যোতির্বিজ্ঞান
বিষয়শ্রেণী:জ্যোতির্মিতি
হাজী শাহাবাজের মাজার ও মসজিদ

হাজী শাহাবাজের মাজার ও মসজিদ বাংলাদেশের রাজধানী ঢাকা শহরের রমনা এলাকায় অবস্থিত একটি প্রাচীন মসজিদ। মোগল শাসনামলে শাহজাদা আযমের সময়কালে ১৬৭৯ খ্রিষ্টাব্দে এটি নির্মিত হয়। মসজিদটি হাইকোর্টের পিছনে এবং তিন নেতার মাজার এর পূর্ব পার্শ্বে অবস্থিত। এর চত্ত্বরে হাজী শাহবাজের সমাধি অবস্থিত। দৈর্ঘ্যে মসজিদটি ৬৮ ফুট ও প্রস্থে ২৬ ফুট। এতে তিনটি গম্বুজ রয়েছে।
ইতিহাস

ঢাকা গবেষক মুনতাসীর মামুনের মতানুসারে হাজী শাহবাজ ছিলেন একজন অভিজাত ধনী ব্যবসায়ী, যিনি কাশ্মীর হতে সুবাহ বাংলায় এসে টঙ্গী এলাকায় বসতি স্থাপন করেন। ১৬৭৯ সালে তিনি জীবিত থাকাকালেই এই মসজিদ ও নিজের মাজার নির্মাণ করেন। তৎকালে সুবাহদার ছিলেন শাহজাদা মুহম্মদ আজম।
স্থাপত্য-রীতি

মসজিদ ভবনটির স্থাপত্যে উত্তর ভারতীয় মোগল-রীতি লক্ষ্য করা যায়।

মসজিদটি আয়তক্ষেত্রাকার এবং অভ্যন্তরে মসজিদটি তিনটি সমান বিভাগে বিভক্ত, যার প্রতিটিতে ছাদসহ একটি পেঁয়াজ গম্বুজ রয়েছে। মসজিদের পূর্ব বহির্ভাগে তিনটি খিলান রয়েছে, এবং উত্তর ও দক্ষিণ বহির্ভাগে একটি খিলান রয়েছে। নামাজ কক্ষে তিনটি আধা-অষ্টভুজাকৃতির মিহরাব রয়েছে। কেন্দ্রীয় মিহরাবটি বৃহত্তর।

১৯৫০ সালে, পাকিস্তান প্রত্নতত্ত্ব অধিদপ্তর মসজিদটিতে সংস্কারের কাজ করে।
চিত্রশালা


চিত্র:Tomb Of Hazi Shahabaz 2.A.M.R..jpg|মাজারের ভেতরে প্রবেশের গেট
চিত্র:Hazi Shahabaz Mosque (Back).A.M.R.jpg|মসজিদ - পেছন থেকে
চিত্র:Hazi Shahabaz Mosque (Side).A.M.R.jpg|মসজিদ - উত্তর-পূর্ব দিক থেকে
চিত্র:Mosque of Haji Khawja Shahbaz Dhaka University Front Door.jpg|মসজিদের প্রধান দরজা।
চিত্র:Shahabaz Mosque gate. Image by Ashfaq.jpg|মসজিদের প্রধান দরজা।
চিত্র:Shahabaz Mosque. Image by Ashfaq.jpg|হাজী শাহাবাজের মসজিদ

আরও দেখুন

* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* ঢাকা বিভাগের মসজিদের তালিকা
তথ্যসূত্র

বিষয়শ্রেণী:মুঘল স্থাপত্য
বিষয়শ্রেণী:ঢাকা জেলার মসজিদ
বিষয়শ্রেণী:ঢাকা জেলার দর্শনীয় স্থান
হাবলের সূত্র

থাম্ব|হাবল ধ্রুবক
হাবলের সূত্র পদার্থবিজ্ঞানের মহাকাশবিদ্যার একটি আবিষ্কার যা প্রকাশ করে ১) গভীর মহাকাশে যে সব বস্তু দেখা যায় তা পৃথিবীর সাপেক্ষে এবং একে অপরের সাপেক্ষে একটি আপেক্ষিক বেগে চলে ২)আর এই বেগ পৃথিবী থেকে তাদের দূরত্বের সমানুপাতিক । মোটামুটিভাবে দুরবর্তী ছায়াপথ গুলির দূরত্ব এবং অপসারণ বেগের মধ্যে বিদ্যমান সমানুপাতিক সম্পর্ককে হাবলের নীতি বলে। এই সম্পর্কটিতে বেগ ও দূরত্বের অনুপাত যে ধ্রুবসংখ্যা তাকে হাবলের ধ্রুবক বলে। এই ধ্রুবকটিকে H বা H০ দ্বারা প্রকাশ করা হয়ে থাকে । বস্তুত পর্যবেক্ষণের উপযুক্ত মহাকাশ দিনে দিনে আয়তনে সম্প্রসারিত হচ্ছে এবং এ প্রকিয়ার সরাসরি সম্পর্ক প্রকাশ করে হাবলের নীতি।এটা প্রথম পর্যবেক্ষণশীল ভিত্তি যা সম্প্রসারিত মহাকাশ তত্ত্বকে প্রমাণ করে এবং বর্তমানে বিগ ব্যাং মডেল তত্ত্বের সমর্থনে অন্যতম প্রমাণ হিসেবে কাজ করে ।

যদিও সবাই Edwin Hubble কে এর কৃতিত্ব দেয়, কিন্তু এই সমীকরণটি প্রথম পাওয়া গেছে ১৯২৭ সালে Georges Lemaitre এর সাধারণ আপেক্ষিক সমীকরণ নামক প্রতিবেদনে যেখানে তিনি বলেন যে মহাকাশ সম্প্রসারিত হচ্ছে এবং তিনি এই সম্প্রসারণের হারের একটি নির্দিষ্ট মান প্রস্তাব করেন এখন যা হাবলের ধ্রুবক নামে পরিচিত । দুই বছর পর, হাবল এই নীতির সত্যতা নিশ্চিত করেন এবং ধ্রুবকের অধিক সঠিক মান নির্ণয় করেন যা তার নাম বহন করছে।

এই নীতি প্রকাশ করা হয় V=H০D
হাবল ধ্রুবকের যুক্তিসঙ্গত মান হলো 72 km per s/Mpc (1Mpc=3.084x10 to the power 19 km )
এই হাবল দৈর্ঘ্যর অপসারন গতিবেগের মান বেড়ে আলোর বেগের সমতুল্য হয়
তথ্যসূত্র

হাবল এর আয়তন :SM/M < 10-⁴. হাবল এর দৈর্ঘ্যর এক শতাংশ বেড়ে যায় তাতে দা৺ড়ায় :SM/M-¹
হাবল দৈঘ্য মান আরও কিছু রয়েছে যা হল Lh=C/HO~4000মেগাপারসেক

বিষয়শ্রেণী:ভৌত বিশ্বতত্ত্ব
বিষয়শ্রেণী:পদার্থবিজ্ঞান
বিষয়শ্রেণী:এডউইন হাবল
মহাকর্ষীয় তরঙ্গ

একীকরণের ঘটনা।]]

মহাকর্ষীয় তরঙ্গ হলো ত্বরিত বস্তু কর্তৃক সৃষ্ট স্থান-কালের আন্দোলনজনিত বিশেষ প্রকারের তরঙ্গ। সাধারণ আপেক্ষিকতত্ত্ব অনুযায়ী নির্বাতে এর বেগ আলোর বেগের সমান। ১৯০৫ সালে অঁরি পোয়াঁকারে এই তরঙ্গের প্রস্তাবনা দেন এবং আইনস্টাইন তার সাধারণ আপেক্ষিকতত্ত্ব থেকে এর বর্ণনা দেন। যেকোন ত্বরিত, স্পন্দিত এবং প্রবলভাবে আন্দোলিত ভর মহাকর্ষীয় তরঙ্গ সৃষ্টি করতে সক্ষম। মহাকর্ষীয় তরঙ্গ মহাকর্ষীয় বিকিরণের মাধ্যমে শক্তি পরিবহন করে যা বিচ্ছুরক শক্তির একটি রূপ। নিউটনের মহাকর্ষ সূত্র এদের অস্তিত্ব সম্পর্কে বলে না যেহেতু এই সূত্র ভৈত মিথস্ক্রিয়া সমূহ অসীম গতিতে বিস্তৃত হয় এমন ধারণার ওপর ভিত্তি করে বর্ণিত - যা দেখায় যে চিরায়ত পদার্থবিজ্ঞান আপেক্ষিকতার সাথে জড়িত ঘটনা সমূহ বর্ণনা করতে পারে না।

১৯৯৩ সালে রাসেল অ্যালান হাল্‌স এবং জোসেফ হুটন টেইলর জুনিয়র কর্তৃক আবিষ্কৃত হাল্‌স-টেইলর যুগ্ন পালসার তাদের পদার্থবিজ্ঞানে নোবেল পুরস্কার এনে দেয়। এই পালসারটিই প্রথম বস্তু যা মহাকর্ষীয় তরঙ্গের পরক্ষ প্রমাণ দেয়।

১১ ফেব্রুয়ারি ২০১৬ সালে লিগো এবং ভার্গো ঘোষণা করে যে তারা প্রথম কোনো পর্যবেক্ষিত মহাকর্ষীয় তরঙ্গের তালিকা মহাকর্ষীয় তরঙ্গের ঘটনা প্রত্যক্ষ পর্যবেক্ষণ করেছে। পর্যবেক্ষণটি এর ৫ মাস পূর্বে উন্নমিত লিগো আবিস্কারক কর্তৃক করা হয়। ইহা একটি যুগ্ন কৃষ্ণ গহব্বর ব্যবস্থার একত্রিকরণের কারণে উৎপন্ন হয়। এর পরে, লিগো আরো দুটি নিশ্চিত এবং একটি সম্ভাব্য মহাকর্ষীয় তরঙ্গের ঘটনা পর্যবেক্ষণ করে।

২০১৭ সালে মহাকর্ষীয় তরঙ্গের আবিস্কারে অবদানের জন্য রাইনার ভাইস, কিপ থর্ন ও ব্যারি ব্যারিশ-কে নোবেল পুরস্কার দেওয়া হয়।
সূত্রপাত

আইনস্টাইনের সাধারণ আপেক্ষিক তত্ত্বানুযায়ী, মহাকর্ষ স্থান-কালের ভাঁজ জনিত একটি ঘটনা। ভর ভরের উপস্থিতির কারণা স্থান-কালে এমন ভাঁজের সৃষ্টি হয়। সাধারণত, একটি নির্দিষ্ট আয়তনে যত বেশি ভর স্থাপন করা যায় এই ভাঁজের পরিমাণ সেই নির্দিষ্ট আয়তনের প্রান্ত পর্যন্ত তত বৃদ্ধি পায়। যখন বস্তু স্থান-কালে চলতে শুরু করে তখন বস্তুর অবস্থানকে প্রতিবিম্বিত করার জন্য এই ভাঁজেরও পরিবর্তন ঘটে। নির্দিষ্ট পরিস্থিতি, ত্বড়িত বস্তু এই ভাঁজের পরিবর্তন সাধন করে যা একটি তরঙ্গের মত করে আলোর গতিতে বিস্তৃতি লাভ করে। এমন বিস্তৃতিমূলক ঘটনাই মহাকর্ষীয় তরঙ্গ হিসেবে পরিচিত।

যখন মহাকর্ষীয় তরঙ্গ কোনো পর্যবেক্ষককে অতিক্রম করে তখন এর টানের কারণে পর্যবেক্ষকটি স্থান-কালে একটি বিকৃতির দেখা পায়। সেই বিকৃতি একটি তরঙ্গের আকারে স্থান কালের মধ্যে দিয়ে সঞ্চালিত হয়।

পর্যবেক্ষণযোগ্য মহাকর্ষীয়য় তরঙ্গ

মহাকর্ষীয় তরঙ্গ সাধারণত দুর্বল হওয়ার কারণে কেবলমাত্র অতি ভারী বস্তুর ক্ষেত্রেই পর্যবেক্ষণ যোগ্য। সাধারণত সূর্যের ভরের চেয়ে বেশি ভরের বস্তুর দ্বারা উৎপন্ন হওয়া মহাকর্ষীয় তরঙ্গ পর্যবেক্ষণ করা সম্ভব।
তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:সাধারণ আপেক্ষিকতা
বিষয়শ্রেণী:আপেক্ষিকতা
বিষয়শ্রেণী:যুগ্ম তারা
বিষয়শ্রেণী:কৃষ্ণগহ্বর
বিষয়শ্রেণী:মহাকর্ষের প্রভাব
বিষয়শ্রেণী:পদার্থবিজ্ঞানে অমীমাংসিত সমস্যা